
Εκλογή μελών Μόνιμης Γραμματείας της Κ.Ε.Ε. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 5 του άρθρου 14 του Ν. 1746/ΦΕΚ 2/ 
Α/88 «Ρύθμιση του θεσμού των Επιμελητηρίων και άλλες διατάξεις». 

2. Την απόφαση του Πρωθυπουργού και του Υπουργού Εμπορίου 
αριθμ. Β3-139/16.2.87 «Ανάθεση αρμοδιοτήτων στον Υφυπουργό 
Εμπορίου ΦΕΚ 90/Β87». 

3. Την αριθμ. 227/1988 γνωμοδότηση του Σ.τ.Ε., με πρόταση του 
Υφυπουργού Εμπορίου, αποφασίζουμε: 

Άρθρο 1 

Χρόνος διενέργειας εκλογών. 

Οι εκλογές για την ανάδειξη των μελών της Μόνιμης Γραμματείας 
της Κεντρικής Ένωσης Επιμελητηρίων, διενεργούνται κάθε δύο (2) 
χρόνια στο κατάστημα κάθε Επιμελητηρίου, ενώπιον των τοπικών Εφο¬ 
ρευτικών Επιτροπών του άρθρου 5 του παρόντος. 

Τα μέλη της Μόνιμης Γραμματείας εκλέγονται από το σύνολο των 
μελών των Δ.Σ., των Επιμελητηρίων, με μυστική και άμεση ψηφοφο¬ 
ρία, μετά από πρόσκληση του Προέδρου της Κεντρικής Εφορευτικής 
Επιτροπής. 

Άρθρο 2 

Υποβολή Υποψηφιοτήτων. 

1. Για να μετάσχει κάποιο μέλος Δ.Σ. των Επιμελητηρίων στις εκλο¬ 
γές ως υποψήφιος για οποιοδήποτε αξίωμα πρέπει να υποβάλει δήλωση 
υποψηφιότητας και να ανακηρυχθεί υποψήφιος. 

2. Οι δηλώσεις υποψηφιότητας υποβάλονται στις τοπικές Εφορευτι¬ 
κές Επιτροπές είτε αυτοπροσώπως από τους υποψηφίους, είτε από άλλο 
εξουσιοδοτημένο πρόσωπο, είτε με συστημένη επιστολή και πρέπει να 
περιέλθουν σε αυτές 30 ημέρες πριν από τις εκλογές. 

Υποψηφιότητες που υποβάλονται μετά την προθεσμία αυτή είναι 
απαράδεκτες. 

3. Στην δήλωση υποψηφιότητας πρέπει να περιλαμβάνονται όλα τα 
στοιχεία του υποψήφιου, δηλαδή: ονοματεπώνυμο, όνομα πατρός, 
ονομα μητρός, στοιχεία ταυτότητας, επάγγελμα, διεύθυνση κατοικίας 
και το αξίωμα για το οποίο θέτει υποψηφιότητα. 

4. Για την θέση - αξίωμα του Β Αντιπροέδρου γίνονται δεκτές αιτή¬ 
σεις υποψηφιότητας μόνο από μέλη Δ.Σ. των αμιγών Βιοτεχνικών Επι¬ 
μελητηρίων της Χώρας, και για τη θέση - αξίωμα του Ρ Αντιπροέδρου 
γίνονται δεκτές αιτήσεις υποψηφιότητας μόνο από μέλη Δ.Σ. των αμι¬ 
γών Επαγγελματικών Επιμελητηρίων της Χώρας. 


Άρθρο 3 

Ανακήρυξη υποψηφίων. 

1. Μόλις περάσει η ανατρεπτική προθεσμία της παρ. 2 του άρθρου 2 
του παρόντος η τοπική Εφορευτική Επιτροπή του κάθε Επιμελητηρίου 
προβαίνει αμέσως σε έλεγχο για διαπίστωση αν μεταξύ των υποψηφίων 
περιλαμβάνονται και πρόσωπα που δεν συγκεντρώνουν τα προσόντα 
που απαιτεί ο νόμος. 

2. Μέσα σε πέντε (5) ημέρες από τη λήξη της προθεσμίας για την 
υποβολή των υποψηφιοτήτων, η τοπική Εφορευτική Επιτροπή του Επι¬ 
μελητηρίου προβαίνει στην σύνταξη πρακτικού που περιλαμβάνει όλα τα 
ονόματα των υποψηφίων που συγκεντρώνουν τα νόμιμα προσόντα κατ’ 
αλφαβητική σειρά και κατά θέση - αξίωμα. 

Το πρακτικό αυτό αναρτάται την ίδια μέρα σε εμφανές σημείο του 
Επιμελητηρίου προκειμένου να λάβουν γνώση οι ενδιαφερόμενοι. Κατά 
του πρακτικού υποβάλλονται ενστάσεις μέσα σε προθεσμία 3 ημερών 
από την ανάρτησή του. 

Η τοπική Εφορευτική Επιτροπή οφείλει την επόμενη της λήξης της 
προθεσμίας αυτής, να αποφασίσει οριστικά επί των ενστάσεων και να συ- 
ντάξει το τελικό πρακτικό των υποψηφίων. 

Στην συνέχεια το αποστέλει στην Κεντρική Εφορευτική Επιτροπή 
ενώ ταυτόχρονα την ίδια ημέρα γνωστοποιεί σ’ αυτήν τα ονόματα των 
υποψηφίων με ΤΕΕΕΧ ή τηλεγράφημα. Η Κ.Ε.Ε. μετά την συγκέ¬ 
ντρωση των ονομάτων των υποψηφίων ανακηρύσσει του υποψήφιους 
κατά θέση-αξίωμα, τηρώντας σχετικό πρακτικό. 

Άρθρο 4 
Ψηφοδέλτια. 

1. Μετά τη συγκέντρωση των ονομάτων των υποψηφίων συντάσσε- 
ται και τυπώνεται με την φροντίδα της Κεντρικής Εφορευτικής Επιτρο¬ 
πής για κάθε θέση - αξίωμα ήτοι, του Προέδρου, 3 Αντιπροέδρων, του 
Γεν. Γραμματέα του Αναπλ. Γεν. Γραμματέα και του οικον. Επόπτη 
της Μόνιμης Γ ραμματείας, ενιαίο ψηφοδέλτιο με αλφαβητική σειρά των 
υποψηφίων. 

2. Τα ψηφοδέλτια τυπώνονται σε λευκό χαρτί και φέρουν την ένδειξη 
Κ.Ε.Ε. Ο τύπος και οι διαστάσεις τους καθορίζονται άπό την Κεντρική 
Εφορευτική Επιτροπή. 

Σε περίπτωση υποβολής μεγάλου αριθμού υποψηφίων το ψηφοδέλτιο 
μπορεί να έχει περισσότερες από μία στήλες. 

3. Σε όλα τα ψηφοδέλτια για τον κάθε υποψήφιο, γράφεται πρώτα το 
επώνυμο, στη συνέχεια το κύριο όνομα και ακολουθεί το πατρώνυμο. 

Η (αλφαβητική σειρά προσδιορίζεται από το επώνυμο και ύστερα από 
το κύριο όνομα αν τα επώνυμα είναι ίδια. 

Άρθρο 5 

Τοπικές Εφορευτικές Επιτροπές 

1. Οι τοπικές Εφορευτικές Επιτροπές είναι τριμελείς και αποτελού¬ 
νται από τον Πρόεδρο και 2 μέλη. Συγκροτούνται με απόφαση της Επο- 

πτεύουσας αρχής η οποία κοινοποιείται στο οικείο Επιμελητήριο 2 μή¬ 
νες πριν από τη λήξη της θητείας των μελών της Μόνιμης Γραμματείας 
της Κ.Ε.Ε. 

2. Οι Πρόεδροι των τοπικών Εφορευτικών Επιτροπών και αναπλη¬ 
ρωτές τους ορίζονται ανώτεροι δημόσιοι υπάλληλοι. 

Τακτικά μέλη ορίζονται ένας, δημόσιος υπάλληλος ή υπάλληλος του 
Επιμελητήριο© με τον αναπληρωτή του, και ένα μέλος του Δ.Σ. του Επι¬ 
μελητηρίου που υποδεικνύεται με τον αναπληρωτή του, από το Διοικη¬ 
τικό Συμβούλιο με απόφασή του. 

3. Γραμματέας της τοπικής Εφορευτικής Επιτροπής ορίζεται από 
τον Πρόεδρο αυτής και είναι υπάλληλος του Επιμελητηρίου, ή δημόσιος 
υπάλληλος. 

Οι γραμματείς βοηθούν την Επιτροπή στην τήρηση και σύνταξη των 
πρακτικών και υπογράφουν τα πρακτικά και όλα τα στοιχεία. 

Οι τοπικές Εφορευτικές Επιτροπές βρίσκονται σε απαρτία όταν είναι 
παρόντα και τα τρία μέλη. 

4. Υποψήφιοι για οποιοδήποτε αξίωμα 1>εν μπορούν να ορισθούν πρό¬ 
εδροι ή μέλη των τοπικών Εφορευτικών Επιτροπών. 

5. Οι αποφάσεις των τοπικών Εφορευτικών Επιτροπών λαμβάνονται 
κατά πλειοψηφία. 

6. Οι τοπικές Εφορευτικές Επιτροπές μετά την λήψη της πρόσκλησης 
από τον Πρόεδρο της Κεντρικής Εφορευτικής Επιτροπής οφείλουν μέσω 
του Επιμελητηρίου να ενημερώσουν αμέσως τα,μέλη του Δ.Σ. του Επι¬ 
μελητηρίου για την υποβολή υποψηφιοτήτων μέσα στις προθεσμίες που 
προβλέπονται από τις διατάξεις της παρ. 2 του άρθρου 2 του παρόντος. 

Επίσης, οφείλουν μέσω του Επιμελητηρίου να επιδώσουν στα μέλη 
του Δ.Σ. του Επιμελητηρίου, την πρόσκληση της Κεντρικής Εφορευτι¬ 
κής Επιτροπής, πέντε (5) ημέρες τουλάχιστον, πριν από την διενέργεια 
των εκλογών. 

Άρθρο 6 

Κεντρική Εφορευτική Επιτροπή. 

1. Η παρακολούθηση και εποπτεία των εκλογών, η συγκέντρωση 
των αποτελεσμάτων από τα Επιμελητήρια, η εξαγωγή των τελικών 
αποτελεσμάτων των εκλογών και η ανακήρυξη των επιτυχόντων γίνε¬ 
ται από την Κεντρική Εφορευτική Επιτροπή που συγκροτείται και 
εδρεύει στην Αθήνα, στα Κεντρικά Γραφεία της Κ.Ε.Ε. 

2. Η Κεντρική Εφορευτική Επιτροπή είναι πενταμελής. Αποτελείται 
από τον Πρόεδρο και από τέσσερα μέλη με τους αναπληρωτές τους και 
συγκροτείται με απόφαση του Υπουργού Εμπορίου. 2 μήνες πριν από 
την λήξη της θητείας των μελών της Μόνιμης Γραμματείας, βρίσκεται 
δε σε απαρτία όταν είναι παρόντα και τα πέντε μέλη της. 

3. Πρόεδρος ορίζεται ο Προϊστάμενος της αρμόδιας Δ/νσης του 
Υπουργείου Εμπορίου με τον αναπληρωτή του, και μέλη δύο δημόσιοι 
υπάλληλοι και δύο υπάλληλοι των Επιμελητηρίων Αθήνας και Πειραιά 
που υποδεικνύονται από τα Δ. Συμβούλια των Επιμελητηρίων αυτών. 

4. Ο Πρόεδρος ορίζει ως γραμματέα υπάλληλο των Επιμελητηρίων 
Αθήνας - Πειραιά. 

5. Ο Πρόεδρος της Κεντρικής Εφορευτικής Επιτροπής, πέντε (5) 
ημέρες μετά την συγκρότησή της, αποστέλλει στις τοπικές Εφορευτικές 
Επιτροπές των Επιμελητηρίων την προβλεπόμενη από τις διατάξεις του 
άρθρου 1 του παρόντος πρόσκληση στην οποία αναφέρεται η ακριβής 
ημερομηνία και η ώρα έναρξης και λήξης της ψηφοφορίας. Η προαναφε- 
ρόμενη πρόσκληση τοιχοκολλάται αμέσως στο Κατάστημα του οικείου 
Επιμελητηρίου. 

6. Την ημέρα των εκλογών η Κεντρική Εφορευτική Επιτροπή συνέρ¬ 
χεται στα γραφεία της Κ.Ε.Ε. για τη συγκέντρωση των αποτελεσμάτων 
των εκλογών. 

Μόλις αρχίσουν να έρχονται τα αποτελέσματα των Επιμελητηρίων, 
αρχίζει την επεξεργασία για την έκδοση των τελικών αποτελεσμάτων 
και την ανακήρυξη των επιτυχόντων. 

Άρθρο 7 

Προπαρασκευή των εκλογών.. 

1. Γην παραμονή της ημέρας των εκλογών οι Πρόεδροι των τοπικών 
Εφορευτικών Επιτροπών φροντίζουν για την κατάλληλη διαρρύθμιση 
του χώρου του Επιμελητηρίου που θα διεξαχθούν οι εκλογές και την το¬ 
ποθέτηση στο χώρο αυτό μιας κάλπης. 

2. Η Κεντρική Εφορευτική Επιτροπή μεριμνά για τον έγκαιρο εφο¬ 

διασμό όλων των Επιμελητηρίων με τον απαιτούμενο αριθμό ψηφοδελ¬ 
τίων. Γ Γ- Τ ΙΤ 

3. Η Διοικητική Επιτροπή του Επιμελητηρίου οφείλει να εφοδιάσει 


την τοπική Εφορευτική Επιτροπή με το απαραίτητο για την διεξαγωγή 
των εκλογών υλικό (ειδική σφραγίδα της Κ.Ε.Ε., φακέλλους αδιαφανείς 
κ.λπ.). 

Άρθρο 8 

Διεξαγωγή της Ψηφοφορίας. 

Κατά την συγκεκριμένη ημερομηνία που έχει ορισθεί από την Κε¬ 
ντρική Εφορευτική Επιτροπή ανοίγεται η κάλπη και εξετάζεται αν είναι 
κενή. Κατόπιν κλείνεται και σφραγίζεται. Για την εξέταση της κάλπης, 
την σφράγιση αυτής, και για το ότι βρέθηκε κενή, συντάσσεται πρακτικό 
που υπογράφεται από την τοπική Εφορευτική Επιτροπή. Κατόπιν αρχί¬ 
ζει η ψηφοφορία. 

Η εκλογή διεξάγεται εντός μιας (1) ημέρας. 

2. Οι εκλογείς ψηφίζουν αυτοπροσώπως και η ταυτότητά τους διαπι¬ 
στώνεται από την αστυνομική τους ταυτότητα. 

3. Μετά το έλεγχο της ταυτότητας και την διαπίστωση ότι ο εκλο¬ 
γέας είναι μέλος του Διοικητικού Συμβουλίου του Επιμελητηρίου, χορη¬ 
γούνται τα ψηφοδέλτια όλων των αξιωμάτων με ισάριθμους φακέλλους 
σφραγισμένους με ειδική σφραγίδα της Κ.Ε..Ε και υπογεγραμμένους 
από τον Πρόεδρο της τοπικής Εφορευτικής Επιτροπής. 

4. Ο εκλογέας σε κάθε ψηφοδέλτιο - αξιώμα σημειώνει ένα σταυρό. 0 
σταυρός προτίμησης σημειώνεται με μαύρο ή μπλε μολύβι διάρκειας ή 
μελάνι δίπλα στο όνομα του υποψηφίου. 

5. Σαν εκλογικός κατάλογος χρησιμοποιείται κατάσταση με τα ονό¬ 
ματα όλων των μελών του Διοικητικού Συμβουλίου, η οποία συντάσσε- 
ται κατ’ «αλφαβητική σειρά και υπογράφεται από τον Πρόεδρο του Επι¬ 
μελητηρίου. 

6. Επίσης τηρείται κατάσταση στην οποία αναγράφονται τα ονόματα 
όλων των εκλογέων που ψήφισαν. Όσοι ψηφίζουν διαγράφονται από τον 
εκλογικό κατάλογο. 

7. Κάθε τοπική Εφορευτική Επιτροπή τηρεί πρακτικό για όλες τις 
ενέργειές της, (έναρξη - διεξαγωγή - λήξη) της εκλογής των μελών της 
Μόνιμης Γραμματείας της Κ.Ε.Ε. 

8. Ο Πρόεδρος κάθε τοπικής Εφορευτικής Επιτροπής τηρεί υπ’ ευ¬ 
θύνη του το ένα αντίγραφο του πρακτικού, καθώς και τα ψηφοδέλτια 
της εκλογής, μέχρι την εκδίκαση των τυχόν ενστάσεων κατά του κύρους 
της εκλογής. 

9. Κατά την ημερομηνία διεξαγωγής των εκλογών μπορούν να παρί- 
στανται, στον χώρο διεξαγωγής των εκλογών, μέχρι τρεις (3) εκπρόσω¬ 
ποι του Επιμελητηρίου μέλη του Δ.Σ. που ορίζονται με απόφαση του και 
απαγορεύεται η παραμονή οποιουδήποτε άλλου προσώπου στον χώρο 
αυτόν. 

Άρθρο 9 

Διαλογή των ψήφων. 

1. Μετά το τέλος της ψηφοφορίας κάθε τοπική Εφορευτική Επιτροπή 
μονογράφει και κλείνει με πράξη της την ονομαστική κατάσταση των 
μελών του Δ.Σ. που ψήφισαν, στην οποία πράξη αναγράφεται ο αριθμός 
των ψηφισάντων. 

Στη συνέχεια γίνεται η καταμέτρηση των φακέλλων και των ψηφο¬ 
δελτίων τα οποία αριθμούνται και υπογράφονται από τον Πρόεδρο της 
Επιτροπής. 

Εάν στην κάλπη βρεθούν φάκελλοι περισσότεροι από εκείνους πον 
ψήφισαν οι επί πλέον καταστρέφονται, χωρίς να αποσφραγίζονται εάν 
όμως βρεθούν λιγότεροι από εκείνους, που ψήφισαν θεωρούνται έγκυροι 
οι ευρεθέντες. 

Μετά γίνεται η διοιλογή των ψηφοδελτίων κατά αιξίωμα και η κατα¬ 
μέτρηση των σταυρών προτίμησης που έλαβε ο κάθε υποψήφιος γι« τ0 
συγκεκριμένο αξίωμα. 

Τα αποτέλεσματα των καταμετρήσεων καταχωρούνται στα σχετικά 
πρακτικά. 

Μετά το τέλος της διαλογής και καταμέτρησης των σταυρών προτΓ 
μησης γνωστοποιείται στην Κεντρική Εφορευτική Επιτροπή με ΤΕΛΕ- 
ή με τηλεγράφημα από τον Πρόεδρο της τοπικής Εφορευτικής ΕπιτρΟ' 
πής του Επιμελητηρίου ο αριθμός των ψηφισάντων και ο αριθμός των 
σταυρών προτίμησης που έλαβε ο κάθε υποψήφιος για κάθε ένα αξίωμα 
χωριστά. 

Στη συνέχεια αποστέλλονται με συστημένο σφραγισμένο φάκελλο 
στην Κεντρική Εφορευτική Επιτροπή τα ακόλουθα στοιχεία. 

1) Ενα αντίγραφο του πρακτικού διεξαγωγής των εκλογών και τηί 
διαλογής και καταμέτρησης των ψηφοδελτίων και των σταυρών προτί' 
μησης που πήρε ο κάθε υποψήφιος για κάθε αξίωμα χωριστά. 

2) Ο πίνακας των εκλογέων ποο ψήφισαν υπογεγραμμένος από όλα 
τα μέλη της Εφορευτικής Επιτροπής. 

Τους φακέλλους αυτούς παραλαμβάνει ο Πρόεδρος της Κεντρικής 
Εφορευτικής Επιτροπής ή ειδικά εξουσιοδοτημένο από αυτόν μέλος. 

Άρθρο 10 

Ενστάσεις. 

Ενστάσεις που υποβάλλονται σε κάθε τοπική Εφορευτική Επιτροπή 
μέχρι την λήξη της διαλογής και καταμέτρησης των ψήφων για όλα τα 
μέλη της Μόνιμης Γραμματείας και στη σύνταξη του Πρακτικού διεξα¬ 
γωγής των εκλογών, εκδικάζονται από την ίδια την τοπική Εφορευτική 
Επιτροπή και αναφέρονται στα πρακτικά. 

Άρθρο 11 

Έκδοση τελικών αποτελεσμάτων. 

1. Η Κεντρική Εφορευτική Επιτροπή βάσει των στοιχείων που απο¬ 
στέλλουν οι τοπικές Εφορευτικές Επιτροπές των Επιμελητηρίων καταρ¬ 
τίζει τους πίνακες των αποτελεσμάτων κατά θέση - αξίωμα. Στους πίνα¬ 
κες αναφράγονται οι υποψήφιοι κατά σειρά επιτυχίας και ο αριθμός των 
ψήφων που έλαβε. 

2. Με βάση τους πίνακες των αποτελεσμάτων η Κεντρική Εφορευ¬ 
τική Επιτροπή συντάσσει πίνακες των επιτυχόντων κατά θέση - αξίωμα 
και πίνακες επιλαχόντων κατά θέση - αξίωμα εντός 5 ημερών τους 
οποίους κοινοποιεί αμέσως σε όλα τα Επιμελητήρια με ΤΕΛΕΧ ή τηλε¬ 
γράφημα και τους οποίους τοιχοκολλεί στο Κεντρικό κατάστημα, της 
Κ.Ε.Ε. 

3. Για τυχόν λανθασμένη καταχώρηση των αποτελεσμάτων στους 
πίνακες που καταρτίζει η Κεντρική Εφορευτική Επιτροπή, επιτρέπεται 
μέσα σε ανατρεπτική προθεσμία δεκαπέντε (15) ημερών από την κατάρ¬ 
τιση των πινάκων η υποβολή ενστάσεων ενώπιον αυτής, οι οποίες εκδι- 
κάζονται από αυήν μέσα σε δύο (2) ημέρες. 

Άρθρο 12 

Ανακήρυξη Εκλεγέντων. 

1. Η Κεντρική Εφορευτική Επιτροπή με πράξη της που πρέπει να εκ- 
δοθεί σε τρεις (3) ημέρες από την εκπνοή της προθεσμίας υποβολής εν¬ 
στάσεων της παρ. 3 του άρθρου II ανακηρύσσει τα εκλεγέντα τακτικά 
και αναπληρωματικά μέλη για κάθε μία από τις θέσεις - αξιώματα της 
Μόνιμης Γραμματείας. Η πράξη αυτή υποβάλλεται στην Εποπτεύουαα 
αρχή και κοινοποιείται στα Επιμελητήρια για να λάβουν γνώση οι εν¬ 
διαφερόμενοι. 


2. Η εγκατάσταση των νέων οργάνων της Κ.Ε.Ε. γίνεται αμέσως 
μετά την ανακήρυξη των επιτυχόντων. 

3. Αν κάποιο μέλος του Δ.Σ. του Επιμελητηρίου χάσει την ιδιότητά 
του αυτή ενώ έχει εκλεγεί μέλος της Μόνιμης Γραμματείας της Κ.Ε.Ε. 
αυτόματα εκπίπτει του οιξιώματος του μέλους της Μόνιμης Γραμμα¬ 
τείας της Κ.Ε.Ε. 

4. Προσφυγές κατά του κύρους των εκλογών εκδικάζονται από τα 
τακτικά Διοικητικά Δικαστήρια σύμφωνα με τις διατάξεις των άρθρων 
1 και 2 του Ν. 1406/ΦΕΚ 182/Α/83. 

Άρθρο 13 

Δαπάνες των Εκλογών. 

» 

1. Όλες οι δαπάνες των εκλογών για την ανάδειξη των αιρετών ορ¬ 
γάνων της Κ.Ε.Ε. βαρύνουν τα Επιμελητήρια και την Κεντρική Ένωση 
των Επιμελητηρίων. Για τις δαπάνες αυτές προβλέπεται σχετική πί¬ 
στωση στον προϋπολογισμό της Κ.Ε.Ε. και των Επιμελητηρίων. 

2. Στα μέλη και τους γραμματείς της Κεντρικής Εφορευτικής Επι¬ 
τροπής και των τοπικών Εφορευτικών Επιτροπών των Επιμελητηρίων 
καταβάλλεται αποζημίωση που ορίζεται από τα Δ.Σ. των παραπάνω 
Ν.Π.Δ.Δ. 

Άρθρο 14 

Μεταβατικές διατάξεις. 

1. Κατά την πρώτη εφαρμογή και εντός 20 ημερών από την έναρξη 
ισχύος του παρόντος θα πρέπει να συγκροτηθούν οι τοπικές Εφορευτικές 
Επιτροπές των Επιμελητηρίων και η Κεντρική Εφορευτική Επιτροπή. 

2. Εντός 3 μηνών το αργότερο από την έναρξη ισχύος του παρόντος 
διατάγματος θα πρέπει να διενεργηθούν οι εκλογές και να συγκροτηθεί 
και εγκατασταθεί η πρώτη Μόνιμη Γραμματεία. 

Η θητεία των μελών της πρώτης Μόνιμης Γραμματείας λήγει με την 
εκλογή των μελών της Μόνιμης Γραμματείας, από το σύνολο των με¬ 
λών των νέων Δ.Σ. των Επιμελητηρίων, που θα προέλθουν από τις 
εκλογές τις προβλεπόμενες από τις διατάξεις της παρ. 1 του άρθρου 20 
του Ν. 1746/88. 

Στον Υφυπουργό Εμπορίου αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 15 Απριλίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Γ 0 ΥΦΥΠΟΥΡΓΟΣ ΕΜΠΟΡΙΟΥ 

Γ. ΔΑΣΚΑΛΑΚΗΣ 

